Ohjelman on kustantanut Joyce Meyer Ministries tukijoineen
JOYCE MEYER MINISTRIES: ILOA ARKEEN
Seuraavaksi... Anna sielullesi lomaa
Kiitos Herralle!
Aion antaa sielulleni pikku loman.
ILOA ARKEEN Jumalan vastaus uupumukseen 2/2
Tulkaa luokseni, ja löydätte levon sielullenne.
Kun otat Jeesuksen vastaan pelastajanasi
- tänäänkin jotkut ovat tehneet niin -
koet, että taakkasi otetaan pois ja sisimpäsi on puhdas.
Voi olla, että nukutte ensi yönä paremmin kuin aikoihin,
ellette ole liian innoissanne pystyäksenne rauhoittumaan.
Pelastus tuo levon ja helpotuksen.
Tämä on ensimmäinen lepo, -
jonka Jumala antaa, mutta tarvitsemme toisenkinlaista lepoa, -
ja Jeesus puhuu siitäkin. Lepoa, jota tarvitsemme -
jaksaaksemme maailmaa ja sen tapahtumia, -
ihmisiä, pettymyksiä, liikenneruuhkia ja stressiä -
ilman, että kaikki tämä ärsyttää meitä, -
vie meitä elämänilon, pilaa päivämme, -
elämämme tai terveytemme.
Tuo lepo on jotain, joka meillä Kristukseen uskovilla on, -
mutta jota maailma ei voi löytää.
Joutuessaan ahdistavaan tilanteeseen -
he yrittävät puuduttaa sisäisen kaaoksensa.
He yrittävät jättää sen huomiotta tai piiloutua siltä, -
mutta me voimme käsitellä ahdistustamme.
Jumala ei luvannut meille ongelmatonta elämää, -
mutta Hän lupasi, että voimme elää ahdistusten yläpuolella.
Jes. 40:31:ssa sanotaan: "He kohottavat siipensä kuin kotkat", -
mutta emme ymmärrä noiden sanojen merkitystä -
ellemme tiedä, miten kotkat lentävät.
Ne eivät pakene myrskyä, vaan hyödyntävät sitä.
Niillä on ns. tunnelinäkö.
Jos opimme olemaan vastaan- ottavaisia Pyhälle Hengelle, -
Jumala lupaa kertoa meille asioista etukäteen.
Se ei tarkoita, että Hän puhuisi jotain käsittämätöntä kieltä, -
mutta joskus vain tiedämme, että jotain on tulossa.
Jumala voi johtaa sinua rukoilemaan enemmän, -
tai koet, että haluat viettää enemmän aikaa Hänen kanssaan.
Tai ehkä Hän on kehottanut sinua kylvämään enemmän varoja työhönsä.
Joskus tällaiset asiat valmistavat meitä huomaamattamme johonkin.
Joskus rukoilen Hengessä melkein koko päivän, -
enkä tiedä, mitä on tekeillä, mutta koen valmistautuvani johonkin.
Uskon valmistautuvani jo ennalta saamaan vastauksen, -
vaikken vielä tiedä itse ongelmaakaan.
Olen kiitollinen, että voimme elää Hengessä, -
emmekä vain luonnollisessa todellisuudessa.
Jos ihminen ei tunne Kristusta, hänen henkensä on kuollut.
Hänellä on henki, mutta se on kuollut.
Kun Aadam lankesi, hän kadotti yhteytensä Jumalaan.
Kun ihminen syntyy uudesti, Jumala tulee hänen sisimpäänsä,
ja hänen henkensä muuttuu jälleen eläväksi.
Hänestä tulee tietoisempi Jumalasta -
ja herkempi kuulemaan Hänen ääntään ja johdatustaan.
Kotkilla on siis tunnelinäkö ja uskon, että meilläkin tavallaan on.
Kotkat näkevät lähestyvän myrskyn jo kaukaa, -
mutta ne eivät juokse sitä pakoon toisin kuin kanat, -
jotka ryntäävät peloissaan kanalaan.
Mutta kotkat ovat erilaisia.
Ne käyttävät myrskyjä hyödykseen ja odottavat niitä.
Mitä tapahtuu, kun myrsky iskee niihin?
Ne ovat valmiina, ja myrsky sinkoaa ne ylös.
Ne nousevat ilmaan.
Myrskyn ilmavirta tempaa ne mukaansa, ja ne lentävät auringossa -
katsellen alhaalla raivoavaa myrskyä, -
jonka avulla ne ovat päässeet nousemaan korkeammalle.
Jumala siis sallii myrskyjä elämäämme, -
mutta Hän antaa vaikeuksien kohdata meitä vain, -
jos niiden tarkoitus on toimia meidän parhaaksemme -
ja lopulta nostaa meidät ylemmäs ja tehdä meistä vahvempia.
Kuten mainitsin, on olemassa toinenkin lepo.
Ensimmäinen on pelastuksen lepo, -
mutta Matt. 11:29:ssa puhutaan myös toisenlaisesta levosta.
Sitä voimme kokea vain, jos opimme kaikissa tilanteissa, -
olivatpa ne miten epämiellyttäviä tahansa -
uskomaan, että vaikkei Jumala milloinkaan tee pahoja asioita, -
Hän kyllä käyttää niitä.
Hän käyttää elämämme myrskyjä.
Hän käyttää jopa ihmisiä, jotka toimivat väärin.
Hän ei toki aiheuta sitä, että he toimivat väärin, -
mutta heidän avullaan Hän puhdistaa sinua -
ja auttaa sinua kehittämään Hengen hedelmää
ja oppimaan, kuinka rakastaa niitä, jotka eivät ole rakastettavia, -
niin kuin olet monesti rukoillut.
Emme useinkaan ymmärrä, mitä oikeastaan rukoilemme.
"Voi Herra, käytä minua."
"Hyvä on. 10 vuodessa teemme sinusta käyttökelpoisen."
On valmistauduttava, -
jotta voi olla Hänen käyttöönsä sopiva astia.
Haluamme rakastaa niitä, jotka eivät ole rakastettavia, -
mutta emme halua olla sellaisten ihmisten lähellä.
Haluamme vaeltaa täynnä Hengen hedelmää, -
rakkautta, iloa, rauhaa, ja kärsivällisyyttä.
Hengen hedelmä voi kuitenkin kehittyä vain koettelemuksissa.
Erityisesti kärsivällisyys on Hengen hedelmä, -
joka kehittyy vain koettelemuksissa.
Miten voi oppia kärsivällisyyttä, jos ei ole mitään, mitä kärsiä?
Matt. 11:28-29. "Tulkaa minun tyköni, kaikki -
työtätekeväiset ja raskautetut, niin minä annan teille levon."
Ottaessasi Kristuksen vastaan saat levon hengellesi.
"Ottakaa minun ikeeni päällenne ja oppikaa minusta, -
sillä minä olen hiljainen ja nöyrä sydämeltä;
niin te löydätte levon sielullenne."
(Jeesus puhuu nyt toisenlaisesta levosta)
Tässä ei puhuta hengestä vaan sielusta.
Jumalan levossa ei ole kyse siitä, että lepäisimme työstä, -
tai että löytäisimme salaisen pakopaikan, -
jossa pääsemme eroon kaikesta maailmassa.
Kyse on levosta, joka meillä voi olla sielussamme, -
kun olemme kaiken muun keskellä.
Toisin sanottuna sinun on annettava sielullesi loma.
Kiitos Herralle!
Aion antaa sielulleni pienen loman.
Ja toivon, etteivät hiukseni ole aivan sekaisin.
Mitä loman antaminen sielulle oikein tarkoittaa?
Sitä, että tapahtuipa mitä tahansa, et huolehdi siitä.
Tapahtuipa mitä tahansa, et yritä selvittää sitä.
Pyydät Jumalalta viisautta, -
odotat, että Hän näyttää, mitä sinun tulee tehdä, -
teet sen, minkä voit, mutta et sitä, mihin et pysty.
Voit toki miettiä asioita, -
mutta älä niin pitkään, että koet olosi sekavaksi.
Älä yritä ymmärtää jotain, minkä vain Jumala tietää.
Fakta: 43 % aikuisista kärsii terveysongelmista stressin vuoksi.
Kun sielusi lepää, tunteesi ja mielesi ovat kunnossa -
eikä tahtosi taistele mitään sellaista vastaan, mitä Jumala tekee.
Voin tehdä tätä työtä niin, että olen lomalla.
Vedän tätä konferenssia ja olen samaan aikaan lomalla.
Ruumiini tekee työtä, ja olen valmistautunut tähän opetukseen.
Olemme tehneet valtavasti työtä suunnitellessamme tätä konferenssia
Ette arvaakaan, mitä kaikkea tällaisen järjestäminen vaatii.
En ole täällä yksin, vaan 60 ihmistä on täällä töissä.
Kaikkien oli pakattava, ja osa ihmisistä -
on herännyt aamuyöstä ehtiäkseen tänne ajoissa.
He uhraavat yöunensakin palvellakseen teitä.
Tämä siis vaatii paljon työtä ja vaivaa, -
mutta ei meidän tarvitse olla uupuneita marisijoita, -
joilla on huono asenne ja joiden kanssa on vaikea tulla toimeen -
palvellessamme Jumalaa!
Kummallista, miten monet perheet riitelevät -
yrittäessään päästä sunnuntaisin kirkkoon.
Tai miten monet äidit turhautuvat -
yrittäessään saada viettää aikaa Jumalan kanssa.
Eikö olekin järjetöntä?
On mahdollista johtaa seurakuntaa lomalta käsin.
Se merkitsee sitä, että kun joku, johon kuvittelit voivasi luottaa, -
ottaa osan laumastasi ja perustaa uuden seurakunnan naapuriin -
sanot vain: "Herra, tiedät että minuun sattuu -
ja että tarvitsen apuasi tunteideni käsittelyyn, -
mutta aion ostaa heille äänentoistolaitteet."
"Koska en todellakaan aio tuhlata aikaani siihen, -
että hermostuisin tästä. Sieluni on lomalla tällä viikolla."
"Teen, niin kuin Raamattu käskee, siunaan vihamiehiäni -
ja rukoilen niiden puolesta, jotka kohtelevat minua väärin."
Kun elät näin, mikään ei kosketa sinua.
Kuulitko mitä sanoin?
Jumalalla on meille toinen suunnitelma.
Vain sinä voit päättää astua sisään Jumalan lepoon.
Et voi olla Jumalan levossa ja huolehtia asioista -
tai olla jatkuvasti ahdistunut ja turhautunut.
Watchman Nee oli kiinalainen kristitty, -
joka kuoli vuosia sitten. Hän oli väkevä Jumalan mies -
ja vietti suuren osan elämästään vankilassa.
Hänen kielensä katkaistiin evankeliumin julistamisen vuoksi, -
mutta kukaan ei voinut estää häntä kirjoittamasta ja rukoilemasta.
Hän on kirjoittanut monia hienoja kirjoja, -
ja olen lukenut niitä paljon, koska hän opettaa -
syvemmistä asioista, joita meidänkin tulee oppia.
On hienoa opettaa, että Jumala haluaa siunata ihmisiä -
tai että Hän haluaa heidän menestyvän elämässään.
Tuo kaikki on totta,
mutta Jumala haluaa meidän myös kasvavan hengellisesti.
Se ei ole helppoa. Se on matka.
Voit toki myös pysyä lihallisena.
Taivaassa tulee olemaan paljon ihmisiä, -
jotka eivät koskaan nauttineet matkastaan.
Asioista joista puhun tänään ei pääse nauttimaan, -
ellei ole valmis kasvamaan hengellisesti.
Luin jonkin aika sitten yhtä Neen kirjoista, jossa hän kirjoitti:
"Jumala on johtamassa meitä siihen, että olemme valmiit
ottamaan Hänen ikeensä sekä pikku asioissa -
että elämän suurissa asioissa."
Se merkitsee, että kun jokin asia tulee elämäämme, -
sanomme: "Herra, uskon, että olet sallinut tämän tarkoituksella."
Tiedän, että joskus meidän tulee nuhdella ja vastustaa paholaista.
Sellaisiakin tilanteita on, mutta silloin Jumala nousee hengessäsi -
ja tiedät, mitä on tehtävä.
Olen kuitenkin vuosia nuhdellut paholaista -
ja huomannut sitten, että kyseessä olikin Jumala.
En tarkoita, että Jumala tekisi meille pahaa.
En puhu katastrofeista ja muista hirveyksistä.
Puhun tavallisista asioista, elämän vaivoista, -
ihmisistä ja pomoista, jotka ärsyttävät meitä, -
rikkoutuvista tavaroista -
ja asioista, jotka eivät mene niin kuin haluaisimme.
Olen käyttänyt, ei, tuhlannut paljon aikaa elämästäni tähän.
Elettyjä päiviä ei saa takaisin.
Et voi saada takaisin yhtäkään päivää, -
jonka olet tuhlannut huolehtimiseen, masennukseen, vihaan tai pelkoon.
Ajalla on mielenkiintoinen ominaisuus:
kun se on käytetty johonkin, se on mennyttä.
Toivon siis, että voisitte oppia jotain virheistäni -
sekä muiden virheistä, jotka suostuvat niistä kertomaan, -
jotta teidän ei tarvitsisi tehdä samoja asioita.
Raamatussakin kerrotaan Paavalin ja muiden elämästä, -
ettei meidän tarvitsisi toistaa heidän virheitään.
Olimme matkalla Intiaan, ja meidän piti tehdä välilasku Alaskassa.
Meidän piti vain tankata siellä, mutta koneeseen tuli jotain vikaa, -
emmekä voineet jatkaa matkaa, vaan jouduimme jäämään yöksi Alaskaan -
odottamaan, että mekaanikko tarkistaisi koneen.
Minulla ei ole mitään Alaskaa vastaan, mutta keskitalvella -
se ei ole mukavin paikka jäädä jumiin.
Varsinkin, kun meidän piti alunperin laskeutua Thaimaahan, -
joten minulla oli sandaalit jalassa eikä ollenkaan takkia.
Alaskassa oli 13 astetta pakkasta, ja minä värisin kylmästä.
Lainasin miniältäni pinkit, pörröiset sukat -
ja laitoin ne jalkaani sandaalien kanssa.
Haluaisin aina olla muodikas, -
mutta kun olin lopulta saanut tarpeeksi vaatetta päälleni, -
näytin kamalalta.
Olin jumissa Alaskassa enkä voinut auttaa asiaa.
Olin lukenut Neen kirjaa, josta aion lukea otteita tänään, -
joten sen sijaan, että olisin antanut kurjan ulkomuotoni -
masentaa ja muuttaa asenteeni huonoksi, -
päätin ottaa tilanteen seikkailuna.
Menimme nukkumaan, -
sitten vuokrasimme auton ja ajoimme ympäri Alaskaa -
nähdäksemme, miltä siellä näytti, nauroimme ja pidimme hauskaa.
Jos paholainen yrittää parhaansa kiusatakseen sinua, -
Jumala sallii sen, ja sinä opit siitä jotain, -
paholainen on luultavasti aivan raivoissaan.
Kun elämässämme tapahtuu tällaisia asioita, -
Jeesus sanoo: "Ota ikeeni kannettavaksesi."
Kun kaksi härkää on valjastettu yhteen, ne kantavat iestä yhdessä.
Molemmat kantavat taakkaa, -
joten se pysyy tasapainossa ja sitä voi kantaa.
Jumala haluaa meidän ymmärtävän, -
ettei meidän tarvitse kantaa mitään yksin.
Jumala ei pyydä meitä tekemään asioita itseksemme, -
selvittämään niitä, menemään pois tolaltaan tai huolestumaan niistä.
Hän pyytää sanomaan: "Otan tämän ikeen ja luotan Sinuun."
"En pidä siitä enkä ymmärrä sitä, eikä se tunnu reilulta, -
mutta luotan Sinuun ja tiedän, että käännät tämän parhaakseni -
ja käytät tätä tekemään minusta paremman ihmisen."
Kun teemme näin, -
yhtäkkiä käykin näin: -
Ongelmani on yhä olemassa, mutta sieluni on lomalla.
Otanpa tästä vähän juotavaa.
Kiitos Herralle!
Tässä vaiheessa pieni demoni istuu olalle ja kysyy:
"Mitäs nyt aiot tehdä?"
"En mitään, olen lomalla!"
Ylistys Jumalalle!
Jumala johtaa meitä ottamaan vastaan Hänen ikeensä -
elämän pienissä ja isoissa asioissa.
On saarnaajia, joiden on vaikea tehdä työtä työtovereidensa kanssa.
Joidenkin naisten on vaikea tulla toimeen miniän tai vävyn kanssa.
Joillakin on vaikeaa työkavereiden kanssa.
Opettajat tai opiskelukaverit uuvuttavat jotkut opiskelijat.
Nämä ovat ikeitä, joita tulee kantaa.
Olet tietysti väsynyt niihin ja toivoisit pääseväsi niistä eroon.
Saatat olla masentunut ja rauhaton, mutta tämä on kuitenkin ies,
jonka Jumala on antanut ja jota Hän haluaa sinun kantavan.
Hän haluaa, että suostut näihin olosuhteisiin,
koska se on parhaaksesi.
Joskus Jumala laittaa varovaisen ja varomattoman ihmisen yhteen.
Tai vahvan ja heikon, terveen ja sairaan, -
älykkään ja tietämättömän, nopeasti toimivan ja hitaan, -
siistin ja huolimattoman, -
niin että kumpikin heistä on toiselle ies.
Näin molemmilla on tilaisuus oppia Kristuksen luonteenlaatua.
Pystytte kyllä parempaan!
Jos taistelet iestäsi vastaan, et löydä lepoa,
mutta jos sanot Jumalalle:
"Haluan ottaa vastaan tämän ikeen, jonka olet antanut minulle,
haluan ottaa paikkani ja totella", silloin löydät levon.
Voit kasvattaa lapsiasi samalla, kun sielusi on lomalla.
Voin johtaa tätä palvelutyötä, kun sieluni on lomalla.
Saatat olla todella siisti ihminen, jonka puoliso ei löydä -
edes omia sukkiaan, mutta sielusi voi silti olla lomalla.
Saatat olla ihminen, joka tekee päätökset nopeasti, -
kun taas puolisosi on hidas päättämään, -
niin että olet jo syönyt, kun hän vasta miettii, mitä tilaisi.
Voit oppia rakastamaan niin, ettei ihmisistä tunnu siltä, -
että heitä väheksytään tai että heidän pitäisi olla kuin sinä.
Voit oppia toimimaan Kristuksen tavoin, -
eli olemaan heitä kohtaan kärsivällinen ja ystävällinen, -
kaikkea muuta kuin väheksyvä.
Ihmisillä on jo tarpeeksi huono olla itsensä kanssa, -
paholainen pitää siitä huolen, eikä meidän tule auttaa häntä siinä.
Hengen hedelmä.
"Korkein elämä, jota voimme elää", Nee sanoi,
"on sitä, että toivotamme tervetulleeksi kaiken sen, -
mitä luonnostamme inhoamme.
Saamme kokea kaikkein syvimmän levon, -
jos iloiten otamme vastaan sen ikeen, jonka Jumala meille antaa."
Elämässämme on paljon asioita, -
joiden kanssa meidän on tehtävä rauha.
Tee rauha reisiesi kanssa.
Sinulla on luultavasti ollut ne koko elämäsi ajan, -
ja ne ärsyttävät sinua joka päivä.
Katso siis niitä viimeisen kerran ja sano: -
"Olen kyllästynyt kiinnittämään teihin huomiota.
olkaa sellaiset kuin olette, teen kanssanne rauhan.
Älkää häiritkö minua, olen lomalla!"
ILOA ARKEEN
Me kaikki uuvumme ja luovutamme, -
jos emme säännöllisesti pyydä Jumalalta Hänen voimaansa ja apuaan.
Matt. 11:28: "Tulkaa minun tyköni, kaikki työtätekeväiset ja
ja raskautetut, niin minä annan teille levon."
Jeesuksen vastaus on yksinkertainen:
"Tule luokseni, minä virvoitan ja uudistan sielusi."
Tänään tarjoan teille 4 cd-levyn pakettiani "Lääke stressiin".
Elämme todella stressaavassa maailmassa.
Stressi aiheuttaa sairauksia, avioeroja ja paljon muita ongelmia.
Meidän on ymmärrettävä, että Kristus on vastaus stressiin.
Meidän on luotettava Hänen apuunsa ja pyydettävä sitä.
Toivottavasti käytät tarjouksen hyödyksesi,
sillä siitä on varmasti apua.
Yritätkö ottaa jokaisen päivän vastaan lahjana?
Ajan mittaan kuitenkin väsyt ja tarvitset lepotaukoa
ladataksesi akkujasi ja muistaaksesi, että
jokainen elämäsi päivä on ihmeellinen aarre.
LOVE & LIFE -naistentapahtumassa saat:
Joyce Meyerin käytännöllistä opetusta
...sinun on oltava tarpeeksi rohkea mennäksesi kuulemaan Sanaa,
jotta voit kasvaa ja muuttua...
Joyce jakaa tarinoita ja oivalluksia neljästä aiheesta,
jotka muuttivat hänen elämänsä: mieli, suu, mieliala ja asenne.
Mukana myös John Maxwell ja Caroline Leaf.
Musiikkivieraana Nathalie Grant.
Ylistystä johtaa Darlene Zschech Hillsongista.
Nopean varaajan etu 15 dollaria 23.5. mennessä ilmoittautuneille.
Suunnittele hengellinen lepotaukosi nyt!
ILOA ARKEEN Huomenna:
Jumala, luotan Sinuun. Tiedän, että rakastat minua.
En tiedä, mitä teet, mutta tiedän, että teet jotain, -
enkä aio huolehtia siitä!
Herätys, lapset kouluun, koirat ulos, pyykit koneesta,
valmiiksi töihin, töiden jälkeen lapset koulusta, treenit,
läksyt, ruoka, tiskit, pyykit, hyvänyönsuukot.
Ja seuraava aamu... Oletko epätasapainossa?
"Syö keksi, osta kengät": Joyce Meyerin uusi kirja kertoo,
miten sinun tulisi Jumalan mielestä kohdella itseäsi.
Saatavilla 13.4. alkaen kirjakaupoista.
Syö keksi, osta kengät!
Ihmiset innostuvat lehtipäivästä.
Jippii!!
Tilaa tänään ilmaiseksi Iloa arkeen -lehti.
Sanoinko jo, että se on ilmainen? Kyllä se on.
Voit tilata sen ruudussa näkyvästä numerosta tai osoitteesta.
Suomennos: Anni Joukanen
Ohjelman on kustantanut Joyce Meyer Ministries tukijoineen.